Internet nije jedini medij za promociju. Štampa i posebno televizija se ne predaju. Ne treba zaboraviti ove kanale informisanja i reklamiranja. Naprotiv, treba imati kreirane, prilagođene i ažurne kanale veze sa ovim popularnim medijumima i bićete prijatno iznenađeni povratnim pozitivnim efektima.

U ovom tekstu demistifikujemo i ukazujemo na neporavedno zapostevljen, ali potencijalno veoma zanimljiv segment saopštenje za štampu i njegov efekat na SEO.

ŠTA ĆETE SAZNATI U OVOM TEKSTU?

1. Saopštenja za štampu i SEO

2. Šta su saopštenja za štampu?

3. Zašto su u 2019 potrebna saopštenja za javnost?

4. Kako pravilno pisati saopštenja za javnost?

5. Osnovni saveti za pisanje saopštenja za štampu

6. Pisanje dobrog naslova

7. Pisanje prvih rečenica (prvi pasus)

8. Dodajte multimedijalne sadržaje

9. Dodajte kontakt informacije

10. Distribucija saopštenja za medije

Saopštenja za štampu i SEO



Google je objavio da se linkovi koji se postavljaju u saopštenjima za štampu ignorišu i da nemaju nikakav efekt na SEO.

Naravno, Google-u treba verovati ili njegovim glasnogovorinicima. Ipak, nije to sve baš tako kao što se kaže. Evo zašto.

Saopštenja za javnost INDIREKTNO utiču na SEO, odnosno Internet marketing i promociju i brendiranja sajta.

Kako?

Lako. Na primer, oni se pojavljuju u Google vestima (Google News), neki drugi sajtovi ih citiraju i tako povećavaju saobraćaj prema sajtu.

Ne zaboravite da je to i jedan od važnih zadataka SEO (optimizacija za pretraživače). I da. To svakako doprinosi popularnosti vašeg sajta i na kraju boljem rangiranju.

Zar i nije jedna od ključnih ciljeva svakog vlasnika da privuče što veći broj ciljnih posetilaca i učini sopstveni sajt vrednijim i posećenijim na Intenretu?

Krenimo redom. Kako da se pripremite za štampane medije i javnost mimo Interneta?

Šta su saopštenja za štampu



Saopštenje za štampu (sinonimi: saopštenja za medije, saopštenja za javnost, vesti, objave) su sadržaji koji su osmišljeni da informišu i upoznaju novinare u medijima sa novostima ili dešavanjima ili koje se organizuju od strane neke firme ili nekog privrednog subjekta.







Ili drugim rečima, saopštenja za štampu su obaveštanja preko kojih kompanije upoznaju javnost o svom radu.

Zašto su u 2019 potrebna saopštenja za javnost?



Ili, postavlja se pitanje zašto se uopšte “mučiti” pisanjem saopštenja za javnost? Odgovorićemo odmah. Zato što ima koristi od toga, kako za vaš biznis tako i za Internet sajt.

Navodimo nekoliko prednosti koje mogu da se dobiju od pisanja i distribucije saopštenja za štampu:



Pokrivenost na medijskim portalima i blogovima

na Povećanje saobraćaja prema svom sajtu

prema svom Pojavljivanje firme u Google vestima (Google News feeds)

u (Google News feeds) Poboljšanje ranga u Google pretrazi i dobijanje pozitivnih recenzija i ocena

u Google i dobijanje pozitivnih Sticanja poverenja i stvaranje i povećanje lojalnosti kod klijenata zbog verodostojnosti.

Naravno da saopštenje za štampu neće samo po sebi da vašu firmu izbace na vrh popularnosti, ali može da bude veoma važan i moćan alat za širenje novina i informacija u vezi vašeg rada - za stvaranje mreže lojalnih posetilaca.



Kako pravilno pisati saopštenja za javnost?

Prvi i svakako najvažniji korak je da imate nešto što će blogeri i novinari ŽELETI da prenesu i da pišu o tome.

Možda vam to izgleda teško i tu mnogi odustanu već na početku, ali izmisliti “nešto vredno” ne mora uopšte da bude nemoguća misija.

Na primer, može da se piše o nekom događaju u firmi, ili kada se uradi redizajn vašeg sajta, izlazak novog blog posta, zapošljavanje novih ljudi, uvođenje novih tehnologija, otvaranja novih pogona ili prodavnica i slično.

Važno je samo to da se radi o novom i uzbudljivom sadržaju, i da se ne “prežvaću” stare vesti.





Aktuelnost proizvoda



Donosimo vam 4 teme koje su veoma popularne u medijskom svetu:



1. Nova industrijska studija ili anketa

Istraživanja i studije su sada veoma popularni u medijima. Novinari vole da citiraju rezultate nekog istraživanja.

Studije donose novinu, verodostojnost i nešto interesantno. Sve više firmi rade (ili naručuju) istraživanja o svojim uslugama i proizvodima i onda rezultate istih distribuiraju u javnost putem saopštenja za javnost.

Preporučuje se da u saopštenju postoji link ka stranici i sajtu firme.



2. Predstavljanje novog proizvoda/usluge



Ukoliko lansirate neki novi proizvod, saopštenje za štampu može u mnogome da vam pomogne u širenju vesti o tome.

Što je proizvod interesantniji, to će vest o njemu brže i dalje stići.



3. Novi dogadjaj



Ukoliko organizujete neki događaj kao što je prezentaciju, koncert, dobrotvorni skup i sl. onda vam saopštenje za štampu može pomoći da informišete ljude o tome.



4. Redizajn i rebrendiranje sajta



Web dizajneri i SEO stručnjaci dobro znaju da sajtove povremeno treba redizajnirati i dodavati nešto novo. To je dobar povod da podsetite javnost i potencijalne posetioce da još uvek postojite, odnosno da imate nešto što bi ih moglo zanimati.

Osnovni saveti za pisanje saopštenja za štampu



Nije dovoljno samo napisati saopštenje i čekati na rezultate. Tekst treba da bude napisan na jasan i popularan način, i da privuče pažnju prvo novinara a zatim i šire publike.

Evo nekoliko saveta:

Ne treba koristiti suviše stručne termine, čitaoci ne žele da se previše zamaraju i “googlaju” o čemu se tu radi.

Pišite o novim, nekonvencionalnim i lokalnim stvarima koje se dešavaju u neposrednom susedstvu. Lokalne teme su dobrodošle za male lokalne blogove i medije . Na primer, ukoliko imate vodoinstalaterski servis onda pišite o temama vezanim za vodovod i kanalizaciju na području gde radite.

. Na primer, ukoliko imate vodoinstalaterski servis onda pišite o temama vezanim za vodovod i kanalizaciju na području gde radite. Pišite u trećem licu, na novinarski način (ne upotrebljavajte “mi”, “ja” i slično)

Upotrebljavajte kratke rečenice i male paragrafe. NIko ne voli da čita dugačke tekstove

Upotrebljavajte nabrajanja (liste)

Upotrebljavajte citate, ali neka budu kratki – 1 do 2 rečenice

Pisanje dobrog naslova



Šta je dobar naslov, odnosno kako kreirati naslove koji će privlačiti pažnju?

Ako pokušamo ono naše stereotipno da su naslovi veoma važni i treba obratiti posebnu pažnju na njih nećemo mnogo toga zanimljivog reći. To su opšta mesta koja posetioce i čitaoce uspavljuju.

Ali, ako kažemo da dobar naslov prodaje priču tekst, članak, informaciju, onda nas itekako može zaintirgirati da se ovom, možemo slobodno reći, modernom fenomenu, posvetimo sa neuporedivo više energije.

Većina novinara, ali i čitaoca, odlučuje da li će da pročita ili ne saopštenje samo na osnovu naslova.

Ukoliko nemate dovoljno prostora u naslovu dodajte i podnaslov.

Pisanje prvih rečenica (prvi pasus)



Prve 2-3 rečenice su jednako važne kao i naslov. Naslovom ste pruvukli pažnju, sada treba da je zadržite.

U prve rečenice preporučujemo da navedete sledeće stvari:

Navedite statističke podatke

Grafikon ili sliku

Datume

Nove proizvode/usluge

Nove događaje



Prvih nekoliko rečenica moraju da budu najinteresantniji deo saopštenja.

Baš tu je preporučljivo da se postavi i link prema vašem sajtu.

Dodajte multimedijalne sadržaje



U saopštenja stavljate što je više moguće:

Skrinšotove (screenshots)

Slike

Logo

Jednostavnu infografiku

Video snimke

Dodajte kontakt informacije



Svako saopštenje za javnost mora da sadrži vaše kontakt informacije (telefonske brojeve, email) kako bi novinari i blogeri mogli da vas prate, citiraju i dobiju više informacija.

Dodajte i par reči o vašoj firmi i čime se ona bavi.

Distribucija saopštenja za medije



Možete da objavite sadržinu saopštenja i na vašem sajtu, ali daleko veći efekat se dobije ukoliko ga distribuirate preko medija i njihovih kanala.

Najvažnije je kontaktiti relevantne novinare. Ili u našim uslovima pravilnije reći, imati pristup do onih koji mogu da utiču na mogućnost da se vidite u važnim npr. štampanim medijima.

Pouka i savet:

Potrebno je pronaći novinare i blogere koje će stvarno objaviti vaše saopštenje i napisati nešto o vama i vašoj priči.

Potrebno je naći novinare koji pišu o oblasti u kojoj radi vaša firma, kojima se veruje i koji imaju izgrađenu reputaciju.

Velika je greška slati saopštenja putem mejla veoma širokom krugu novinara, na taj način se gubi relevantnost, a mejlovi će najverovatnije završiti kao spam.



U kojoj meri saopštenja za štampu i javnost utiču na SEO?



Upravo onoliko koliko budete imali uspešne, kreativne i dobro osmišljene nastupe za štampane i ostale medije a koji nisu Internet mediji.

Posle svakog saopštenja za štampu pratite posete svom sajtu kroz SEO alate za praćenje statistika sajta poput Google analytics i znaćete da li ste imali uspešnu prezentaciju za štampu.